Yá ta nes cais y na rede’l númberu 6 de la revista lliteraria Brixel
#000005
La revista de lliteratura Brixel llega al númberu 6 de la segunda época con una entrega que pon bien d’atención na lliteratura moza. La revista, qu’apaeció per primer vegada nel mes de xunu del 2010 col periódicu Les Noticies y concebida como un suplementu lliterariu «onde tuvieren sitiu tolos actores del mercáu del llibru n’Asturies y que valiera pa dinamizar el sector editorial del país y dar visibilidá a la lliteratura escrita n’asturianu y gallego-asturianu».
#000006
Esti enfotu ye’l mesmu que llevó en 2013 a B. Alto a recuperar la cabecera, magar que convertida nuna espublización añal. Amás de los 5.000 exemplares en papel que reparten de baldre ente les llibreríes y usuarios de les biblioteques públiques d’Asturies, Brixel ta disponible pa la so consulta na web.
#000007
El númberu de Brixel del añu 2018 ábrese con una entrevista a Berta Piñán autora de ‘Como la muda al sol d’una llagartesa’, a la que sigue un artículu d’Henrique G. Facuriella sobre Alice Munro. Facuriella firma tamién la entrevista a Xuan Santori. Antón García traduz a la poeta italiana Antonia Pozzi y Raquel F. Menéndez, miembru del conseyu de redacción de Formientu, analiza l’últimu poemariu de Lourdes Álvarez.
#000008